Diari Oficial de la Generalitat Valenciana


Sumari del DOGV 5177, del 16-01-2006 (2006/105)

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es renoven les beques per a la formació de personal tècnic de suport a la investigació concedides per la Generalitat Valenciana en convocatòries anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/105


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es renoven les beques per a la formació de personal tècnic de suport a la investigació concedides per la Generalitat Valenciana en convocatòries anteriors. [2006/105]  
L'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i desenvolupament tecnològic a la Comunitat Valenciana (DOGV núm. 5.063, de 03.08.2005) preveu en l'annex V, base 12 la renovació de beques per a la formació de personal tècnic de suport a la investigació concedides a l'empara de convocatòries anteriors i les renovacions de les beques de formació de personal tècnic de suport a la investigació, amb titulació superior universitària convocades per Orde de 26 de juliol de 2004.   
La disposició final primera de l'Orde de 13 de juliol de 2005, establix que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les ajudes a les quals fa referència la convocatòria i la base 12 de l'annex V disposa que el director general d'Investigació i Transferència Tecnològica resol les renovacions anuals de les beques i les ajudes concedides a l'empara de la dita orde.  
Una vegada comprovades les sol·licituds de renovació de beques presentades, i vist que tots el becaris que han sol·licitat la renovació complixen encara les condicions establides en les citades convocatòries, i en virtut del d'allò disposat en l'Orde de convocatòria i en el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:  
Primer  
1. Renovar les beques per a la formació de personal tècnic de suport a la investigació convocades per Orde de 26 de juliol de 2004, del conseller de Cultura, Educació i Esport a les persones beneficiàries que figuren en els annexos I (corresponent a la modalitat A) i II (corresponent a la modalitat B) de la present resolució, pel període que s'indica, i per un l'import total de 332.800,00 euros, a càrrec de l'aplicació pressupostària 17.97.48.998.80, línia de subvenció T4015, de la Conselleria d'Empresa, Universitat i Ciència.  
2. El que disposa l'apartat anterior està condicionat a l'existència en els Pressupostos de la Generalitat Valenciana per a l'exercici 2006, de crèdit adequat i suficient per a això.  
Segon  
La dotació mensual bruta en el cas de les persones que figuren en l'annex I és de 1.100,00 euros mensual, que es pagaran a les persones beneficiàries per mesos anticipats, sempre que siga possible.  
Tercer  
La dotació mensual bruta en el cas de les persones que figuren en l'annex II és de 800,00 euros mensuals, que es pagaran a les persones beneficiàries per mesos anticipats, sempre que siga possible.  
Quart  
Segons el que establix la base 4, de l'annex V de la citada Orde de 13 de juliol de 2005, el pagament a la persona becada dels últims 8 mesos del període concedit per a l'any 2006, ha d'anar a càrrec dels pressupostos de la Generalitat Valenciana. El pagament de les assegurances d'accidents corporals, assistència mèdica i de responsabilitat civil durant el període de gaudi de la beca ha d'anar a càrrec del pressupost de l'entitat en què es desenvolupa el treball formatiu.  
Quint  
Les persones beneficiàries de la beca hauran de complir tots el requisits i condicions establertes en l'Orde de 26 de juliol de 2004 i en l'Orde de 13 de juliol de 2005, abans referides.  
Sext  
La present resolució, dictada per delegació del conseller d'Empresa, Universitat i Ciència, s'ha de notificar als beneficiàries. Als efectes de publicitat, la resolució s'ha de publicar en el Diari Oficial de la Generalitat Valenciana i en la resta dels mitjans previstos en l'Orde de 13 de juliol de 2005.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs, amb caràcter potestatiu, de reposició o plantejar directament recurs contenciós administratiu, en el terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació de la present resolució.  
València, 29 de desembre de 2005.. El director general d'Investigació i Transferència Tecnològica: Jesús T. Pastor Ciurana.